Velika nagrada San Marina 1988
Velika nagrada San Marina 1988 je bila druga dirka Svetovnega prvenstva Formule 1 v sezoni 1988. Odvijala se je 1. maja 1988 na dirkališču Autodromo Enzo e Dino Ferrari v Imoli. Zmagal je Ayrton Senna, drugo mesto je osvojil Alain Prost, tretje pa že s krogom zaostanka za zmagovalcem Nelson Piquet. Senna je osvojil najboljši štartni položaj, Prost pa je postavil najhitrejši krog dirke. 